HR ECB -PUBLIC  
 
MIŠLJENJE EUROPSKE SREDIŠNJE BANKE  
od 26. listopada 2018.   
o pravnom okviru Državnog ureda za reviziju  
(CON/2018/ 45) 
 
Uvod i pravna osnova  
Europska središnja banka (ESB) zaprimila je 7. rujna 2018. zahtjev Ministarstva financija Republike 
Hrvatske za davanje mišljenja o Nacrtu prijedloga zakona o Državnom uredu za reviziju (dalje u tekstu 
„Prijedlog zakona“).  
Nadležnost ESB -a za davanje mišlj enja temelji se na članku 127. stavku 4. i članku 282. stavku 5. 
Ugovora o funkcioniranju Europske unije te trećoj alineji članka 2. stavka 1. Odluke Vijeća 98/415/EZ1 jer 
se Prijedlog zakona odnosi na Hrvatsku narodnu banku (HNB). Upravno vijeće donijelo je ovo Mišljenje u 
skladu s prvom rečenicom članka 17. stavka 5. Poslovnika Europske središnje banke.  
 
1.  Svrha Prijedloga zakona  
1.1. Prijedlogom zakona predlaže se u cijelosti zamijeniti postojeći Zakon o Državnom uredu za reviziju. 
Sadržaj Prijedloga  zakona obuhvaća osnivanje Državnog ureda za reviziju, njegovo ustrojstvo, 
nadležnost i upravljanje, način rada i izvješćivanje, provedbu njegovih naloga i/ili preporuka, 
kvalifikacije državnih revizora, suradnju s drugim tijelima i kaznene odredbe. Prijed log zakona 
određuje da se u slučaju neusuglašenosti između njegovih odredaba i odredaba drugih zakona, 
primjenjuju odredbe Prijedloga zakona. Za potrebe Prijedloga zakona, revizija je definirana tako da 
uključuje i. provjeru dokumenata, isprava, izvješća, sustava unutarnjih kontrola, računovodstvenih, 
financijskih i drugih postupaka te drugih evidencija radi izražavanja mišljenja jesu li godišnji 
financijski izvještaji sastavljeni u skladu s mjerodavnim financijsko- izvještajnim i pravnim okvirom; 
ii. postupak ocjenjivanja jesu li aktivnosti, financijske transakcije i informacije u svakom bitnom 
pogledu u skladu s mjerodavnim propisima kojima se uređuje poslovanje subjekata revizije i iii. 
postupak ocjenjivanja ostvaruju li se programi, projekti i aktivnosti subjekata revizije učinkovito, 
odnosno prema načelima ekonomičnosti, djelotvornosti i svrsishodnosti te mogu li se poboljšati. 
Prijedlog  zakona nadalje propisuje da reviziji podliježu prihodi i rashodi, imovina i obveze, 
financijski izvještaji, financijske transakcije, programi, projekti i aktivnosti subjekata revizije.  
1.2. Posebno, Prijedlog  zakona uvodi državnu reviziju HNB -a, pored postojeće revizije pripremljenih 
financijskih izvještaja i cjelokupnog poslovanja koj u provode neovisni vanjski revizori, k ako je 
propisano Zakonom o Hrvatskoj narodnoj banci (dalje u tekstu „Zakon o HNB -u“)2 te utvrđuje 
                                                 
1 Odluka Vijeća 98/415/EZ od 29. lipnja 1998. o savjetovanju nacionalnih tijela s Europskom središnjom bankom u 
pogledu nacrta propisa (SL L 189, 3.7.1998., str. 42.).  
2 Vidi članak 61. Zakona o Hrvatskoj narodnoj banci („Narodne novine“, br. 75/08 i 54/13).  
ECB -PUBLIC  
2 opseg i pravila te revizije. U tom smislu, Prijedlog  zakona propisuje da je Državni ured za reviziju 
nadležan za provjeru i ocjenu korištenja sredstava HNB -a kojima se neposredno ne ostvaruju ili 
izvršavaju ciljevi i zadaci propisani Zakonom o HNB -u i drugim zakonima Republike Hrvatske, kao i 
zadaci koje HNB obavlja u skladu s Ugovorom i Statutom Europskog sustava središnjih banaka i 
Europske središnje banke (dalje u tekstu „Statut ESSB -a“). Prijedlog zakona određuje opseg te 
revizije, navodeći da ona obuhvaća i. postupak ocjenjivanja jesu li aktivnosti, financijske transakcije 
i informacije koje se odnose na troškove poslovanja u dijelu administrativnog poslova nja, stjecanja, 
upravljanja i raspolaganja nekretninama, pokretninama i opremom u svakom bitnom pogledu u 
skladu s mjerodavnim propisima prema kojima posluje HNB i ii. postupak ocjenjivanja ostvaruju li 
se programi, projekti i aktivnosti HNB -a u dijelu adm inistrativnog poslovanja, stjecanja, upravljanja i 
raspolaganja nekretninama, pokretninama i opremom učinkovito, odnosno prema načelima 
ekonomičnosti, djelotvornosti i svrsishodnosti te mogu li se poboljšati.  
1.3. Prijedlog  zakona propisuje da je tijekom obavljanja revizije HNB -a, Državni ured za reviziju i. 
dužan, sukladno članku 130. Ugovora, članku 7. Statuta ESSB -a i članku 71. Zakona o HNB -u, u 
potpunosti poštovati neovisnost HNB -a i ii. nije ovlašten HNB -u, njegovim tijelima ili članovima tijela 
HNB -a davati izravne ili neizravne upute kojima bi se utjecalo ili moglo utjecati na njihovu 
neovisnost.  
1.4. U pogledu tajnosti, Prijedlog  zakona propisuje da su u obavljanju zadataka u okviru svoje 
nadležnosti na temelju Prijedloga  zakona, ovlašteni državni revizori, zamjenik glavnog državnog 
revizora, glavni državni revizor i drugi zaposleni državni službenici u Državnom uredu za reviziju 
dužni pridržavati se pravila o tajnosti informacija, podataka i dokumentacije obuhvaćeni h člankom 
37. Statuta ESSB -a na i sti način kao da su zaposlenici HNB -a. Ova obveza traje i nakon prestanka 
njihova rada u Državnom uredu za reviziju. Za potrebe obavljanja revizije, ovlašteni državni 
revizori, zamjenik glavnog državnog revizora i glavni državni revizor mogu od HNB -a zatra žiti samo 
one informacije, podatke i dokumente koji su im potrebni za obavljanje zadataka navedenih u 
Prijedlogu  zakona.  
1.5. Prijedlog  zakona pojašnjava da:  i. ovlasti Državnog ureda za reviziju propisane Prijedlogom  zakona 
bez utjecaja su na ciljeve i zadatke HNB -a na temelju Ugovora, Statuta ESSB -a, Zakona o HNB -u i 
drugih važećih nacionalnih propisa; ii. aktivnosti koje su predmet revizije poslovanja HNB -a od 
strane neovisnih vanjskih revizora ne podliježu reviziji koju provodi Državni ured za revizij u u 
skladu s odredbama Prijedloga zakona;  i iii. Državni ured za reviziju nije ovlašten provjeravati niti 
davati ocjene ostvarivanja ciljeva i ispunjavanj a zadataka HNB -a propisanih Zakonom o HNB -u kao 
niti zadataka propisanih drugim zakonima Republike Hrv atske i zadataka koje HNB obavlja u 
skladu s Ugovorom i Statutom ESSB -a. 
1.6. U vezi s izvješćivanjem, Prijedlog zakona određuje poseban postupak za HNB3. Prijedlog  zakona 
propisuje da,  nakon obavljene revizije, Državni ured za reviziju dostavlja nacrt izv ješća o obavljenoj 
reviziji, koji može sadržavati naloge i/ili preporuke Državnog ureda za reviziju HNB -u na očitovanje. 
Guverner HNB -a ima pravo očitovati se na nacrt izvješća o obavljenoj reviziji u roku 15 dana. 
Nakon primitka očitovanja guvernera, Državni ured za reviziju izrađuje izvješće o obavljenoj reviziji 
                                                 
3  Vidi članak 13. Prijedloga zakona.  
ECB -PUBLIC  
3 s ugrađenim očitovanjem i vraća ga guverneru. Guverner može uložiti prigovor na izvješće o 
obavljenoj reviziji u roku od 15 dana od dana njegova primitka, a nakon toga glavni državni revizor 
mora odlučiti o uloženom prigovoru u roku od 30 dana od dana primitka. Ako guverner ne prihvati 
naloge i/ili preporuke sadržane u izvješću o obavljenoj reviziji na koje je uložio prigovor koji glavni 
državni revizor nije prihvatio, dužan je o tom neprihvaćanju bez odgađanja obavijestiti Državni ured 
za reviziju i navesti razloge neprihvaćanja. HNB nije dužan dostaviti Državnom uredu za reviziju 
plan provedbe naloga i/ili preporuka. Ako HNB ne izvrši naloge i/ili preporuke navedene u izvješću 
o obavljenoj revizi ji na koje nije uložen prigovor, dužan je o tome bez odgađanja obavijestiti 
Državni ured za reviziju i navesti razloge za njihovo neizvršavanje. U obrazloženju uz Prijedlog  
zakona navodi se da se Državni ured za reviziju protivi predloženom uređenju revizi je u odnosu na 
izvješćivanje i provedbu naloga i/ili preporuka jer da to nije u skladu s provođenjem revizije drugih 
subjekata revizije. Državni ured za reviziju smatra da bi se državna revizija HNB -a trebala provoditi 
u skladu s revizorskim standardima Međunarodne organizacije vrhovnih revizorskih institucija 
(INTOSAI) i s Kodeksom profesionalne etike državnih revizora, kojima je propisano da se sve 
državne revizije provode na nepolitičkoj, neovisnoj i potpuno profesionalnoj osnovi. U tom smislu, 
mišljenje  je Državnog ureda za reviziju da ove odredbe ne bi trebale biti dio Prijedloga  zakona.   
1.7. Nadalje, Prijedlog  zakona propisuje da će ovlašteni državni revizori, zamjenik glavnog državnog 
revizora i glavni državni revizor, u obavljanju zadataka u vezi s  revizijom HNB -a na temelju 
Prijedloga  zakona, postupati u skladu s postupcima utvrđenim okvirom revizijskih standarda 
Međunarodne organizacije vrhovnih revizijskih institucija (INTOSAI) i Kodeksom profesionalne 
etike državnih revizora4. 
1.8. Konačno, Prijedlog  zakona propisuje da stupa na snagu osmog dana od dana objave u „Narodnim 
novinama“.  
 
2. Opće napomene  
ESB napominje da je prethodno donio mišljenja CON/2016/33, CON/2016/52 i CON/2018/17 kao odgovor 
na zakonodavna  savjetovanj a na prijedloge  hrvatskih tijela o zakonodavnim inicijativama koje se odnose 
na reviziju HNB -a od strane Državnog ureda za reviziju5. 
 
3. Posebne napomene  
3.1.  Revizija HNB -a od strane Državnog ureda za reviziju  
3.1.1.  Kako je ESB ranije naveo6, načelo institucionalne neovisnosti iz članka 130. Ugovora i članka 7. 
Statuta ESSB- a odnosi se na činjenicu da izvršavanje ovlasti središnje banke i obavljanje zadaća  i 
dužnosti koje su povjerene središnjim bankama ne smiju biti podvrgnuti vanjski m uputama  ili 
utjecaj u izvršne v lasti. Posebno, kada je poslovanje nacionalne središnje banke ( NSB)  predmet 
                                                 
4  Kodeks profesionalne etike državnih revizora, Klasa: 003- 05/16- 02/2, Urbroj: 613- 01-01-16-1, dostupno na 
www.revizija.hr.  
5  Sva mišljenja ESB -a objavljena su na mrežnim stranicama ESB -a www.ecb.europa.eu.  
6 Vidi stavak 2.2.1. Mišljenja CON/2016/33, stavak 3.1.1. Mišljenja CON/2016/52 i stavak 3.1.1. Mišljenja 
CON/2018/17.  
ECB -PUBLIC  
4 kontrole državnog ureda za reviziju ili sličnog tijela kojemu je dodijeljena kontrola korištenja javnih 
financija, opseg kontrole:  (a) treba  biti jasno definiran pravnim okvirom; (b) treba biti bez utjecaja 
na aktivnosti neovisnih vanjskih revizora NSB -a da pregledaju sve knjige i račune NSB -a7 i, 
dodatno, u skladu s načelom institucionalne neovisnosti; (c) treba biti u skladu sa zabranom 
davanja uputa NSB -u i njegovim tijelima nadležnim za odlučivanje;  i (d) ne smije zadirati u zadaće 
NSB- a povezane s ESSB -om8. Državnu je reviziju potrebno provoditi na nepolitičkoj, neovisnoj i 
potpuno profesionalnoj osnovi9.  
3.1.2.  U skladu s gore navedenim kriterijima (vidi stavak 3.1.1.), ESB primjećuje da se Prijedlog zakona 
obvezuje potpuno poštovati  neovisnost HNB -a i, posljedično, zabranjuje  Državnom uredu za 
reviziju davati  HNB -u izravn e ili neizravn e upute koje bi imale ili mogle imati utjecaj na njegovu 
neovisnost10. Jednako tako, nalozi i/ili preporuke koje izvješće o obavljenoj reviziji može 
sadržavati11 ne smiju utjecati na neovisnost HNB -a.   
3.1.3.  ESB shvaća da su opće odredbe Prijedloga zakona, navedene u stavku 1.1., podvrgnute posebnim 
odredbam a Prijedloga  zakona koje se odnose na reviziju HNB -a. 
3.1.4.  ESB primjećuje da su odredbe Prijedloga  zakona o reviziji HNB -a, posebno postupak pri kojem 
guverner može dati svoje očitovanje na nacrt e izvješća o obavljenoj reviziji i uložiti prigovor e na 
izvješć a o obavljenoj reviziji i ne prihvatiti ih, kao i da HNB ne bi trebao biti obvezan dostaviti plan 
za provedbu naloga/preporuka Državnom uredu za reviziju12, u skladu s načelom neovisnosti 
središnje banke, uključujući institucionalnu neovisnost . 
3.1.5. Iz praktičnih razloga, nadležna tijela mogu željeti razmotriti uvođenje prijelaznog razdoblja za 
provedbu Prijedloga  zakona. Primjerice, može imati smisla za odredbe koje se odnose na 
novouvedenu reviziju HNB -a da se počnu primjenjivati u roku određe nog broja mjeseci (npr. tri ili 
šest mjeseci) nakon stupanja Prijedloga zakona na snagu, kako bi se omogućilo HNB -u da napravi 
potrebne prilagodbe radi ispunjavanja svojih novih obveza temelj em Prijedloga  zakona.  
 
Ovo Mišljenje objavit će se na mrežnim str anicama ESB -a.  
 
 
Sastavljeno u Frankfurtu na Majni 26. listopada 2018.  
 
[potpis ] 
 
Predsjednik ESB -a 
Mario DRAGHI  
                                                 
7 Vidi članak 61. Zakona o HNB -u za aktivnosti neovisnih vanjskih revizora HNB -a. 
8 Vidi stavak 3.3. Mišljenja CON/2011/9,  stavak 2.1. Mišljenja CON/2011/53 i stavak 4.2. Mišljenja CON/2015/57.  
9 Vidi stavak 4.4. Mišljenja CON/2015/8, stavak 4.2. Mišljenja CON/2015/57,  stavak 2.1. Mišljenja CON/2016/24  i 
stavak 2.2. Mišljenja CON/2016/59.  
10  Vidi članak 11. stavak 4. Zakona o HNB -u. 
11   Vidi članak 13. Zakona o HNB -u. 
12   Vidi članak 13. Zakona o HNB -u.